U skladu s „Pravilima o provedbi postupaka nabava za neobveznike Zakona o javnoj nabavi“, Drvna industrija KLANA d.d. objavljuje:

**POZIV NA DOSTAVU PONUDA**

**POSTUPAK NABAVE S OBVEZNOM OBJAVOM**

**za nabavu 6-osnog CNC obradnog centra**

**Evidencijski broj nabave: CNC 01 / 2020**

**U Klani, studeni 2020.**

**SADRŽAJ**

[**1. OPĆI PODACI O POSTUPKU NABAVE** 3](#_Toc57018060)

[1.1. Podaci o Naručitelju 3](#_Toc57018061)

[1.2. Komunikacija i podatci o osobi zaduženoj za komunikaciju s Ponuditeljima 3](#_Toc57018062)

[1.3. Dostupnost Poziva na dostavu ponuda 3](#_Toc57018063)

[1.4. Objašnjenja i izmjene dokumentacije za nadmetanje 4](#_Toc57018064)

[1.5. Vrsta postupka nabave 4](#_Toc57018065)

[1.6. Pravo sudjelovanja i izbjegavanje sukoba interesa 4](#_Toc57018066)

[1.7. Početak postupka nabave 5](#_Toc57018067)

[**2. PODATCI O PREDMETU NABAVE** 5](#_Toc57018068)

[2.1. Opis predmeta nabave 5](#_Toc57018069)

[2.2. Grupe predmeta nabave 5](#_Toc57018070)

[2.3. Procijenjena vrijednost nabave 5](#_Toc57018071)

[2.4. Količine i tehnički opis predmeta nabave 5](#_Toc57018072)

[2.5 Financijska ponuda 6](#_Toc57018073)

[2.6. Lokacija izvršenja predmeta nabave 6](#_Toc57018074)

[2.7. Rok za izvršenje predmeta nabave 6](#_Toc57018075)

[**3. OBVEZNI RAZLOZI ZA ISKLJUČENJE PONUDITELJA** 6](#_Toc57018076)

[**4. UVJETI SPOSOBNOSTI KOJE MORAJU ISPUNJAVATI PONUDITELJI** 7](#_Toc57018077)

[4.1. Sposobnost za obavljanje profesionalne djelatnosti 7](#_Toc57018078)

[4.2. Tehnička i stručna sposobnost – Popis ugovora o isporuci robe 7](#_Toc57018079)

[**5. PODACI O PONUDI** 8](#_Toc57018080)

[5.1. Sadržaj ponude, način izrade ponude te način dostave ponude 8](#_Toc57018081)

[5.2. Datum, vrijeme dostave ponude 9](#_Toc57018082)

[5.3. Valjanost ponude 9](#_Toc57018083)

[5.4. Izmjena, dopuna ili odustajanje od ponude 9](#_Toc57018084)

[5.5. Kriterij za odabir ponude 10](#_Toc57018085)

[5.6. Pregled i ocjena ponuda 10](#_Toc57018086)

[5.7. Odluka o odabiru 11](#_Toc57018087)

[5.8. Okončanje postupka nabave 11](#_Toc57018088)

[5.9. Ugovor 11](#_Toc57018089)

[5.10. Poništenje postupka nabave 11](#_Toc57018090)

[5.11. Klauzula o integritetu 12](#_Toc57018091)

[**6. OSTALE ODREDBE** 12](#_Toc57018092)

[**7. ROK, NAČIN I UVJETI PLAĆANJA** 12](#_Toc57018093)

[**8. PREDSTAVKE** 12](#_Toc57018094)

[**10. PRILOZI** 13](#_Toc57018095)

## 

## **1. OPĆI PODACI O POSTUPKU NABAVE**

#### 1.1. Podaci o Naručitelju

Naziv naručitelja: DI KLANA d.d.

Adresa sjedišta: Klana 264, 51217 Klana

OIB: 81463807600

Broj telefona:  +385 51 808 206

Broj telefaksa: +385 51 808 150

Elektronička pošta: [diklana@vip.hr](mailto:diklana@vip.hr)

Internetska adresa: <http://www.diklana.hr/>

\*Napomena: Naručitelj nije obveznik Zakona o javnoj nabavi.

#### 1.2. Komunikacija i podatci o osobi zaduženoj za komunikaciju s Ponuditeljima

Ime i prezime: Mira Kulušić

Adresa elektroničke pošte: [mira@klana.com](mailto:mira@klana.com)

Broj telefona: +385 51 808 206

Adresa: Klana 264, 51217 Klana

U skladu sa člankom 5.2. Pravila o provedbi postupaka nabava za neobveznike Zakona o javnoj nabavi, sva komunikacija se obavlja putem pošte ili elektroničke pošte, telefaksom ili osobnom dostavom uz potvrdu primitka.

Dostava telefaksom smatra se obavljenom u trenutku kada je telefaks uređaj potvrdio isporuku (što se dokazuje kopijom izvješća o uspješnoj isporuci).

Dostava poštom obavlja se slanjem preporučeno s povratnicom te se smatra obavljenom u trenutku kada ga je potencijalni ponuditelj zaprimio, što se dokazuje, ako je riječ o fizičkoj osobi potpisom na povratnici, odnosno potpisom ovlaštene osobe pravne osobe ili osobe koja je u pravnoj osobi zadužena za zaprimanje pismena.

Dostava obavijesti elektroničkim putem smatra se obavljenom u trenutku kada je njezino uspješno slanje (eng. Delivery Receipt) zabilježeno na poslužitelju za slanje takvih poruka.

Komunikacija, razmjena i pohrana informacija obavlja se na način da se očuva zaštita i tajnost podataka u skladu s relevantnim nacionalnim propisima.

Zbog načela transparentnosti, jednakog postupanja prema svim zainteresiranim stranama te za potrebe revizijskog traga, Naručitelj će odgovoriti na zahtjev za dodatne informacije i pojašnjenja ako je zahtjev poslan putem e-pošte na gore navedenu adresu.

NAPOMENA:

Budući da Pravila o provedbi postupaka nabava za neobveznike Zakona o javnoj nabavi definiraju obvezne elemente Poziva na dostavu ponuda, a koji propisuju obvezno dodavanje telefonskog kontakta, navedeno je dodano u Pozivu na dostavu ponuda, no s obzirom da navedeni način komunikacije ne ostavlja revizijski trag te sa svrhom jednakog postupanja prema svim Ponuditeljima, u slučaju telefonskog poziva, Ponuditelji će biti zamoljeni da isti upit bude upućen i putem elektroničke pošte kako bi se osigurao revizijski trag te odgovorilo na upit svim potencijalnim Ponuditeljima putem internetske stranice <http://www.diklana.hr/>.

S ciljem zaštite podataka, upiti će biti anonimizirani, odnosno, u objavljenim odgovorima na upite neće biti navedeno koji je potencijalni Ponuditelj poslao upit.

#### 1.3. Dostupnost Poziva na dostavu ponuda

Poziv na dostavu ponuda, pitanja Ponuditelja i odgovori na pitanja, kao i sve obavijesti o izmjenama i dopunama Poziva na dostavu ponuda, bit će stavljene na raspolaganje Ponuditeljima na internetskoj stranici <http://www.diklana.hr/> od dana objave Poziva na dostavu ponuda.

#### 1.4. Objašnjenja i izmjene dokumentacije za nadmetanje

Tijekom roka za dostavu ponuda zainteresirani Ponuditelji mogu postavljati pitanja i zahtijevati objašnjenja u vezi s Pozivom na dostavu ponuda. Zahtjev sa postavljenim pitanjima je pravovremen ako je dostavljen na adresu elektroničke pošte kontakt osobe ([mira@klana.com](mailto:mira@klana.com)) najkasnije tijekom **četvrtog (4.)** dana prije dana u kojem ističe rok za dostavu ponuda.

Naručitelj će odgovore i objašnjenja staviti na raspolaganje na istoj internetskoj stranici na kojoj je dostupan i poziv na dostavu ponuda najkasnije tijekom **drugog (2.)** dana prije isteka roka određenog za dostavu ponuda.

Ukoliko je važnost dodatnih informacija i objašnjenja Naručitelja u odnosu na proces pripreme valjanih ponuda značajna, Naručitelj će produžiti rok za dostavu ponuda. Ukoliko je važnost dodatnih informacija i objašnjenja zanemariva u pogledu pripreme valjanih ponuda, Naručitelj nije obvezan produžiti rok za dostavom ponuda.

Ukoliko naručitelj za vrijeme roka za dostavu ponuda mijenja Poziv na dostavu ponuda, osigurat će dostupnost izmjena svim zainteresiranim gospodarskim subjektima na internetskoj stranici <http://www.diklana.hr/>. Produljenje roka bit će razmjerno važnosti izmjene.

#### 1.5. Vrsta postupka nabave

Nabava se provodi kao postupak nabave s obveznom objavom.

Nabava se provodi na temelju Pravila o provedbi postupaka nabava za neobveznike Zakona o javnoj nabavi.

Predmet nabave je: roba.

#### 1.6. Pravo sudjelovanja i izbjegavanje sukoba interesa

U ovom postupku nabave kao Ponuditelji mogu sudjelovati sve pravne osobe, neovisno o državi u kojoj su registrirane ili imaju podružnicu.

Sukladno poglavlju 1.2. Pravila o provedbi postupaka nabava za neobveznike Zakona o javnoj nabavi, Naručitelj je obvezan postupati po načelu izbjegavanja sukoba interesa. Navedeno znači da će se iz postupka, što uključuje i sklapanje ugovora/ izdavanje narudžbenice izuzeti osobe koje su u sukobu interesa u odnosu na povezana društva i povezane osobe, osim u slučaju ako je povezano društvo odnosno povezana osoba jedino koje može isporučiti robu, radove ili usluge zbog tehničkih razloga ili razloga postojanja isključivih prava na predmetu koji se nabavlja, a što je NOJN dužan i dokazati.

Sukob interesa između NOJN-a i povezanih subjekta obuhvaća situacije kada predstavnici NOJN-a, koji su uključeni u provedbu postupka nabave ili mogu utjecati na ishod tog postupka, imaju, izravno ili neizravno, financijski, gospodarski ili bilo koji drugi osobni interes koji bi se mogao smatrati štetnim za njihovu nepristranost i neovisnost u okviru postupka, i to:

1. ako predstavnik NOJN-a istodobno obavlja upravljačke poslove u povezanom subjektu, ili
2. ako je predstavnik NOJN-a vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga povezanog subjekta s više od 0,5 %
3. ako je riječ o srodnicima po krvi u pravoj liniji ili u pobočnoj liniji do četvrtog stupnja, srodnicima po tazbini do drugog stupnja, bračnog ili izvanbračnog druga, bez obzira na to je li brak prestao, te posvojitelje i posvojenike predstavnika NOJN-a kada se radi o čelniku te članu upravnog, upravljačkog ili nadzornog tijela NOJN-a.

Iznimno, sukob interesa ne postoji ako je povezana osoba predstavnika NOJN-a poslovne udjele, dionice odnosno druga prava na temelju kojih sudjeluje u upravljanju odnosno u kapitalu povezanog subjekta s više od 0,5 % stekla u razdoblju od najmanje dvije godine prije imenovanja odnosno stupanja na dužnost predstavnika NOJN-a s kojim je povezana te ako je opravdana primjena posebnog postupka nabave.

Naručitelj će u postupku nabave poduzeti prikladne mjere da učinkovito spriječi, prepozna i ukloni sukobe interesa u vezi s postupkom nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima.

Predstavnici naručitelja potpisali su odgovarajuće Izjave o sukobu interesa.

#### 1.7. Početak postupka nabave

Postupak nabave počinje danom objave Poziva na dostavu ponuda na internetskoj stranici <http://www.diklana.hr/>.

## **2. PODATCI O PREDMETU NABAVE**

#### 2.1. Opis predmeta nabave

CNC (Computer numerical control – kompjuterska numerička kontrola) tehnologija počela se razvijati razvojem računala i elektronike, a danas ju koriste gotovo sva moderna proizvodna postrojenja zbog brzine, preciznosti, produktivnosti, manjeg troška proizvodnje. DI KLANA d.d. s ciljem brže proizvodnje i povećanje ponovljive preciznosti nabavlja 6-osni CNC obradni centar. Nabavom stroja omogućit će automatizirana obrada složenih i teško izvedivih oblika bez ljudske intervencije, smanjit će se troškovi alata i trajanja rada te će se značajno povećati točnost i izbjegavanje ljudskih pogrešaka. Nabavom predmeta nabave ojačat će se tržišna pozicija u Republici Hrvatskoj, očuvat će se trenutačni kupci te stvoriti novi.

Predmet nabave je nabava 6-osnog CNC obradnog centra sukladno troškovniku iz *Priloga II – Troškovnik i tehničke specifikacije.*

Detaljan opis robe koja je predmet nabave navedena je u *Prilogu II – Troškovnik i tehničke specifikacije.*

Garancija na nabavljeni stroj mora biti najmanje 12 mjeseca od dobave stroja.

#### 2.2. Grupe predmeta nabave

Predmet nabave nije podijeljen u grupe.

#### 2.3. Procijenjena vrijednost nabave

Procijenjena vrijednost nabave iznosi 1.378.041,88 HRK bez PDV-a i preračunato 182.329,27 EUR bez PDV-a prema srednjem tečaju eura Hrvatske narodne banke u primjeni od dana 26. studenog 2020. godine (1 EUR = 7,557985).

#### 2.4. Količine i tehnički opis predmeta nabave

Količine predmeta nabave detaljno su navedene u *Prilogu II – Troškovnik i tehničke specifikacije*. Tehnički opisi predmeta nabave detaljno su navedeni u *Prilogu II – Troškovnik i tehničke specifikacije.*

NAPOMENA: *Na svim mjestima u troškovniku i tehničkim specifikacijama gdje je naveden proizvođač / marau / tip / model / norma / standard nekog artikla podrazumijeva se da je riječ o formulaciji „ili jednakovrijedno". Na svim mjestima u troškovniku i tehničkim specifikacijama gdje su navedene dimenzije proizvoda, iste su uvjetovane veličinom prostora u koji se proizvod ugrađuje.*

Ponuditelj mora potvrditi da roba koju nudi udovoljavaju tehničkim opisima koje je Naručitelj odredio u *Prilogu II – Troškovnik i tehničke specifikacije.* Ispunjenje ovog zahtjeva Ponuditelj potvrđuje dostavljanjem potpisanog i ovjerenog *Priloga II – Troškovnik i tehničke specifikacije,* te dostavljanjem potpisane izjave osobe ovlaštene za zastupanje gospodarskog subjekta prema obrascu *Prilog III – Izjava ponuditelja*.

#### 

#### 2.5 Financijska ponuda

Financijska ponuda Ponuditelja se iskazuje u *Prilogu II – Troškovnik i tehničke specifikacije*. Ponuditelji su obvezni ponuditi sve stavke navedene u *Prilogu II – Troškovnik i tehničke specifikacije*. U suprotnom ponuda Ponuditelja će se ocijeniti neprihvatljivom.

Cijena pojedinih stavki predmeta nabave ugovara se prema uvjetima navedenim u *Prilogu II – Troškovnik i tehničke specifikacije*. Jedinične cijene u ugovornom troškovniku sadrže posredne i neposredne troškove usluge koja je predmet Poziva na dostavu ponuda, osim poreza na dodanu vrijednost. U navedenu cijenu uključeni su svi troškovi i izdaci potrebni za izvršenje predmeta nabave do potpune gotovosti i funkcionalnosti.

Obrazac troškovnika i tehničkih specifikacija je u formatu excel tablice potrebno je ispuniti na sljedeći način:

* Jedinična cijena stavki i ukupna cijena se iskazuju punim brojem sa dvije decimale bez PDV-a i u apsolutnom iznosu.
* Jedinična cijena stavki mora biti iskazana sa već uključenim popustima (ukoliko Ponuditelj eventualno zaračunava popust).
* Ponuda se izražava u kunama (HRK) ili eurima (EUR) punim brojem sa dvije decimale

Naručitelj će u postupku pregleda i ocjene ponuda uspoređivati ukupnu cijenu ponude bez PDV-a. Ako cijena ponude nije iskazana u kunama, radi usporedivosti ponuda, cijene ponuda preračunavat će se u kune (HRK) prema srednjem tečaju eura Hrvatske narodne banke u primjeni od dana 26. studenog 2020. godine (1 EUR = 7,557985 HRK).

#### 2.6. Lokacija izvršenja predmeta nabave

Lokacija realizacije predmeta nabave nalazi se u prostorima društva DI KLANA d.d., odnosno proizvodnom pogonu na adresi Klana 264, 51217 Klana, k.č. 1720/1, 2971, 2972, 2973, k.o. Klana.

#### 2.7. Rok za izvršenje predmeta nabave

Planirano razdoblje izvršenja predmeta nabave je 120 dana od dana potpisa Ugovora o nabavi.

Najpovoljniji ponuditelj (Dobavljač) će započeti s izvršenjem predmeta nabave po potpisu Ugovora te uvođenju u posao od strane Naručitelja.

Isporuka uključuje instalaciju i uredno puštanje u rad stroja.

Ispunjenje ovog zahtjeva Ponuditelj potvrđuje dostavljanjem potpisane izjave osobe ovlaštene za zastupanje gospodarskog subjekta prema obrascu *Prilog III – Izjava ponuditelja.*

## 

## **3. OBVEZNI RAZLOZI ZA ISKLJUČENJE PONUDITELJA**

Naručitelj je obavezan isključiti ponuditelja iz postupka nabave:

1. ako je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima; ili
2. ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja; ili
3. ako je lažno predstavio ili pružio neistinite podatke u vezi s uvjetima koje je naručitelj naveo kao razloge za isključenje ili uvjete kvalifikacije; ili
4. ako je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima; ili
5. ako je u posljednje dvije godine do početka postupka nabave učinio težak profesionalni propust koji NOJN može dokazati na bilo koji način; ili
6. ako se sukob interesa ne može učinkovito ukloniti izuzimanjem članova Odbora za nabavu/osoba ovlaštenih za zastupanje NOJN-a ili poduzimanjem drugih mjera

Za potrebe utvrđivanja okolnosti iz poglavlja 3. (točki od a) do f)), gospodarski subjekt u ponudi dostavlja Izjavu iz Prilog III Poziva dostavu ponuda. Izjavu potpisuje osoba po zakonu ovlaštena za zastupanje gospodarskog subjekta.

Odredbe poglavlja 3. odnose se i na zajednicu ponuditelja i na podizvoditelje, tj. ponuditelj je za sve članove zajednice kao i za podizvoditelje prikazane u ponudi dužan dokazati da ne postoje razlozi isključenja.

## **4. UVJETI SPOSOBNOSTI KOJE MORAJU ISPUNJAVATI PONUDITELJI**

U svrhu utvrđivanja sposobnosti ponuditelja za izvršenja ugovora ponuditelji, odnosno zajednice ponuditelja, su dužni u svojoj ponudi priložiti dokaze kojima dokazuju:

* sposobnost za obavljanje profesionalne djelatnosti
* tehničku i stručnu sposobnost.

#### 4.1. Sposobnost za obavljanje profesionalne djelatnosti

Ponuditelj dokazuje sposobnost za obavljanje profesionalne djelatnosti upisom u sudski, obrtni, strukovni ili drugi odgovarajući registar države sjedišta gospodarskog subjekta.

Za potrebe utvrđivanja navedene sposobnosti za obavljanje profesionalne djelatnosti, gospodarski subjekt u ponudi dostavlja potpisanu Izjavu, odnosno *Prilog III. – Izjava ponuditelja* koja mora biti potpisana od strane osobe po zakonu ovlaštene za zastupanje gospodarskog subjekta.

Naručitelj može prije donošenja odluke od ponuditelja koji je podnio najpovoljniju ponudu zatražiti da u primjerenom roku, ne kraćem od 5 dana, radi dokazivanja sposobnosti iz ove podtočke 4.1. dostavi ažuriran popratni dokument: izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana. Ponuditelju je dopušteno dostavljanje traženih dokumenata na jedan od sljedećih načina: u izvorniku, u ovjerenoj preslici, ili u neovjerenoj preslici.

U slučaju zajednice ponuditelja, dokazi se dostavljaju i utvrđuju se okolnosti iz poglavlja 4.1. za sve članove zajednice ponuditelja pojedinačno.

#### 4.2. Tehnička i stručna sposobnost – Popis ugovora o isporuci robe

Tehnička i stručna sposobnost dokazuje se i popisom isporuka robe istih ili sličnih predmetu nabave izvršenih u godini u kojoj je započeo postupak nabave (2020.) i tijekom tri godine koje prethode toj godini (2019., 2018. i 2017.). Pritom, za izračun kumulativne vrijednosti izvršene isporuke robe moguće je uzeti u obzir minimalno jednu, a maksimalno tri referenci (3 izvršenih isporuka robe čiji zbrojeni iznos mora biti najmanje u visini procijenjene vrijednosti nabave, a čime gospodarski subjekt dokazuje da ima potrebno iskustvo, znanje i sposobnost i da je, s obzirom na opseg, predmet i procijenjenu vrijednost nabave, sposoban kvalitetno izvršiti nabavu robe koja je predmet ove nabave.

Kao dokaz ispunjenja predmetnog uvjeta tehničke i stručne sposobnosti ponuditelj dostavlja popis ugovora sukladno *Prilogu IV*, a koji je sastavni dio ovog Poziva na dostavu ponuda.

Popis mora sadržavati:

* Naziv druge ugovorne strane
* Predmet ugovora
* Iznos ugovora bez PDV-a
* Datum izvršenja ugovora o isporuci robe
* Kontakt osobu.

Ukoliko je iznos izvršenog ugovora u stranoj valuti, obračunavati će se protuvrijednost te valute u kunama prema srednjem tečaju Hrvatske narodne banke na dan početka ovog postupka, odnosno na dan objave Poziva na dostavu ponuda.

Naručitelj zadržava pravo provjere navedenih podataka i to izravno od druge ugovorne strane (Naručitelja) ili od ponuditelja. Ako Naručitelj utvrdi da su dane informacije netočne, odnosno neistinite, odbit će takvu ponudu.

## **5. PODACI O PONUDI**

#### 5.1. Sadržaj ponude, način izrade ponude te način dostave ponude

**SADRŽAJ PONUDE**

Ponuda mora sadržavati najmanje sljedeće:

1. Popunjen i potpisan *Prilog I - Ponudbeni list*
2. Popunjen i potpisan *Prilog I.I. Ponudbenom listu – Podaci o članovima zajednice ponuditelja* (ako je primjenjivo)
3. Popunjen i potpisan *Prilog I.II. Ponudbenom listu – Podaci o podizvoditeljima* (ako je primjenjivo)
4. Popunjen i potpisan *Prilog II – Troškovnik i tehničke specifikacije*
5. Popunjen i potpisan *Prilog III – Izjava ponuditelja*
6. Popunjen i potpisan *Prilog IV – Popis ugovora*
7. Uzorci, opisi i/ili fotografije, proizvođački prospekt, katalog ili sl. nuđenog proizvoda na hrvatskom ili engleskom jeziku (nije obavezno).

**NAČIN IZRADE PONUDE**

Ponuda mora biti izrađena na sljedeći način:

* Ponuda treba biti izrađena na hrvatskom jeziku ili engleskom jeziku te latiničnom pismu
* U slučaju dostave nekog od dokaza na stranom jeziku (izuzev engleskog jezika), isti dokument mora biti dostavljen uz priloženi neslužbeni prijevod na hrvatski ili engleski jezik
* Pri izradi ponude Ponuditelj se mora pridržavati zahtjeva i uvjeta iz Poziva na dostavu ponuda te ne smije mijenjati i nadopunjavati tekst Poziva na dostavu ponuda
* Ukupna cijena ponude u HRK ili EUR iskazuje se punim brojem sa dvije decimale i upisuje u *Prilog I – Ponudbeni list*.

Ponuditelj može označiti tajnom podatke iz ponudbene dokumentacije, posebice koji uključuju tehničke ili poslovne tajne i povjerljive aspekte ponude sukladno posebnim propisima. Ako gospodarski subjekt označava određene podatke iz ponude poslovnom tajnom, obvezan je u ponudi navesti pravnu osnovu na temelju kojih su ti podaci tajni. Naručitelj se obvezuje tako označene podatke čuvati. Ponuditelji ne smiju označiti tajnim podatke o jediničnim cijenama, iznosima pojedine stavke, cijeni ponude te podatke iz ponude u vezi s kriterijem za odabir ponude.

Trošak pripreme i podnošenja ponude u cijelosti snosi Ponuditelj.

**NAČIN DOSTAVE PONUDE**

Ponuda, zajedno sa svim prilozima i traženim dokumentima, dostavlja se isključivo elektroničkim sredstvima komunikacije, odnosno, elektroničkom poštom na adresu: [mira@klana.com](mailto:mira@klana.com).

U naslovu e-pošte potrebno je upisati: „Predaja ponude: Postupak nabave s obveznom objavom za nabavu 6-osnog CNC obradnog centra. Evidencijski broj nabave CNC 01 / 2020“

Dokumentacija se dostavlja u PDF formatu, dok se *Prilog II – Troškovnik i tehničke specifikacije* dostavlja u excel ili PDF formatu.

#### 5.2. Datum, vrijeme dostave ponude

Rok za dostavu ponuda je **9. prosinca 2020. godine do 10:00 sati** prema srednjoeuropskom vremenu.Smatrat će se da su pravovremeno dostavljene ponude one koje do navedenog roka budu zaprimljene od strane Naručitelja.

Svaka pravodobno dostavljena ponuda, izmjena i/ili dopuna ponude upisuje se u Upisnik o zaprimanju ponuda te dobiva redni broj prema redoslijedu zaprimanja.

Ponuda dostavljena nakon isteka roka za dostavu ponuda ne upisuje se u upisnik o zaprimanju, ali se evidentira kao zakašnjela, obilježava se kao zakašnjela te neotvorena vraća pošiljatelju bez odgode.

#### 5.3. Valjanost ponude

Rok valjanosti ponude mora biti najmanje 30 dana od krajnjeg roka za dostavu ponuda.

Naručitelj može po potrebi zatražiti od Ponuditelja primjereno produženje roka valjanosti ponude.

#### 5.4. Izmjena, dopuna ili odustajanje od ponude

U roku za dostavu ponuda Ponuditelj može izmijeniti svoju ponudu, nadopuniti je ili od nje odustati. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Vremenom zaprimanja ponude smatra se dostava posljednje verzije izmjene ponude.

Ponuditelj može do isteka roka za dostavu ponuda pisanom izjavom odustati od svoje dostavljene ponude. Pisana se izjava dostavlja na isti način kao i ponuda, s obveznom naznakom da se radi o odustajanju od ponude. U tom slučaju, neotvorena ponuda se vraća Ponuditelju.

Ponude se otvaraju prema rednom broju iz Upisnika o zaprimanju ponuda. Ako je dostavljena izmjena i/ili dopuna ponude, prvo će se otvoriti izmjena i/ili dopuna ponude te potom osnovna ponuda.

#### 

#### 5.5. Kriterij za odabir ponude

Kriterij za odabir ponude je najniža cijena.

#### 5.6. Pregled i ocjena ponuda

Postupak otvaranja, pregleda i ocjene ponuda obavit će Odbor za nabavu imenovan od strane Naručitelja.

Prilikom pregleda i ocjene ponuda Odbor za nabavu provodi sljedeće aktivnosti:

* + - provjeru sukladnosti ponude s formalnim zahtjevima,
    - provjeru ispunjenja uvjeta sposobnosti
    - provjeru tehničke sukladnosti ponude,
    - ocjenu ponuda na temelju kriterija za odabir.

U postupku pregleda i ocjene ponuda naručitelj može pozvati ponuditelje da u primjerenom roku koji ne smije biti kraći od pet niti dulji od 15 kalendarskih dana pojašnjenjem ili upotpunjavanjem u vezi s dokumentima traženim u odnosu na uvjete sposobnosti i ostalo traženo dokumentacijom za nadmetanje, uklone pogreške, nedostatke ili nejasnoće koje se mogu ukloniti, pri čemu se pojašnjenje ili upotpunjavanje u vezi s navedenim dokumentima ne smatra izmjenom ponude.

U postupku pregleda i ocjene ponuda naručitelj može pozvati ponuditelje da u roku koji ne smije biti kraći od pet niti duži od 10 kalendarskih dana pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude.

Ukoliko Ponuditelj u zadanom roku ne dostavi tražena pojašnjenja i/ili upotpunjavanja Naručitelj će isključiti takvog Ponuditelja iz daljeg postupka pregleda i ocjene ponuda odnosno odbiti njegovu ponudu.

Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena, što dovodi u sumnju mogućnost izvršenja radova i isporuke robe koji su predmet nabave, Naručitelj može odbiti takvu ponudu. Kod ocjene cijena Naručitelj uzima u obzir usporedne iskustvene i tržišne vrijednosti te sve okolnosti pod kojima će se izvršavati Ugovor.

Nakon pregleda i ocjene ponuda valjane ponude će se rangirati prema kriteriju za odabir ponude. Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije sukladno Upisniku o zaprimanju ponuda.

Ako najpovoljniji Ponuditelj u određenom roku ne dostavi sve tražene izvornike ili ovjerene preslike dokumenata i/ili ne dokaže da i dalje ispunjava uvjete koje je odredio Naručitelj, Naručitelj će isključiti takvog Ponuditelja iz daljeg postupka pregleda i ocjene ponuda odnosno odbiti njegovu ponudu. Tada će Naručitelj ponovo izvršiti rangiranje ponuda prema kriteriju za odabir ne uzimajući u obzir ponudu Ponuditelja kojeg je isključio, te može pozvati sljedećeg najpovoljnijeg Ponuditelja da dostavi traženo.

Naručitelj će na osnovi rezultata pregleda i ocjene ponuda odbiti:

* ponudu koja nije cjelovita,
* ponudu koja je suprotna odredbama dokumentacije za nadmetanje,
* ponudu u kojoj cijena nije iskazana u apsolutnom iznosu,
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,
* ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz dokumentacije za nadmetanje,
* ponudu za koju ponuditelj nije pisanim putem prihvatio ispravak računske pogreške.
* ako nisu dostavljena zahtijevana jamstva

Na kraju postupka pregleda i ocjene ponuda Odbor za nabavu će sastaviti Zapisnik o pregledu i ocjeni ponuda.

#### 5.7. Odluka o odabiru

Naručitelj će na osnovu rezultata pregleda i ocjene ponuda, a temeljem kriterija za odabir ponude, donijeti Odluku o odabiru najpovoljnije ponude. Planirani rok za donošenje Odluke o odabiru iznosi trideset (30) kalendarskih dana od dana isteka roka za dostavu ponuda.

Odluka o odabiru će biti objavljena na istoj internetskoj stranici na kojoj je dostupan i Poziv na dostavu ponuda, te će istovremeno biti poslana svim Ponuditeljima koji su sudjelovali u postupku nabave i dostavili ponude, i to na način koji omogućuje dokaz o primitku (povratnica, dostavnica, izvješće o uspješnoj isporuci putem telefaksa, ispis obavijesti o uspješnom slanju elektroničkim putem (engl. Delivery Receipt) zabilježenom na poslužitelju, i sl.).

Naručitelj će pisanim putem obavijestiti sve subjekte koji su dostavili ponudu o odabranom ponuditelju, prilažući presliku Odluke o odabiru.

Odluku o isključenju ponuditelja/odluku o odbijanju ponude Naručitelj će pisanim putem dostaviti ponuditelju na kojega se Odluka odnosi.

Naručitelj će u Odluci o isključenju ponuditelja/odluci o odbijanju ponude navesti razloge za isključenje ponuditelja/odbijanje ponude.

#### 5.8. Okončanje postupka nabave

Postupak nabave završava danom objavljivanja Odluke o odabiru, ili danom objavljivanja Odluke o poništenju prethodne odluke o odabiru, ili danom objavljivanja Odluke o poništenju postupka nabave.

#### 5.9. Ugovor

S odabranim ponuditeljem će se sklopiti Ugovor o javnoj nabavi usluga, u skladu s Pozivom na dostavu ponuda i ekonomski najpovoljnijom ponudom.

#### 5.10. Poništenje postupka nabave

Naručitelj će poništiti postupak nabave ako:

* nije pristigla niti jedna ponuda,
* ako je cijena najpovoljnije ponude veća od osiguranih sredstava za nabavu
* ako se tijekom postupka utvrdi da je Poziv na dostavu ponuda manjkava te kao takva ne omogućava učinkovito sklapanje ugovora ili ako nastanu značajne nove okolnosti
* ako nije dobio unaprijed određen broj valjanih ponuda/niti jednu valjanu\* ponudu te ako nakon odbijanja ponuda ne preostane nijedna valjana ponuda.

\* Valjana ponuda je ona koja udovoljava uvjetima dokumentacije za nadmetanje i koja je pravovremena.

U slučaju poništavanja postupka nabave, Naručitelj će Odluku o poništenju postupka nabave bez odgode dostaviti gospodarskim subjektima koji su dostavili ponude i istovremeno objaviti Obavijest o poništavanju postupka nabave na internetskoj stranici https://diklana.hr/

Ni u kojem slučaju Naručitelj se neće smatrati odgovornim za bilo kakvu štetu, uključujući gubitak ili izgubljenu dobit, koja je na bilo koji način povezana sa poništavanjem postupka nabave čak ni u slučaju da je Naručitelj bio obaviješten o mogućnosti nastanka štete.

#### 5.11. Klauzula o integritetu

Od Ponuditelja se u postupku nabave prema pravilima za neobveznike Zakona o javnoj nabavi očekuje sljedeće:

* korektnost u postupku nabave
* izostanak bilo kakve zabranjene prakse u vezi s postupkom nabave (radnje kao što su korupcija ili prijevara, nuđenje, davanje ili obećavanje neke financijske ili materijalne koristi)
* da je suglasan s provedbom revizije cijelog postupka nabave od strane neovisnih stručnjaka i prihvaćanjem odgovornosti i sankcija (ugovorne kazne, bezuvjetni otkaz ugovora) ako se utvrdi kršenje pravila.

## **6. OSTALE ODREDBE**

**ZAJEDNICA PONUDITELJA**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Ponuda zajednice gospodarskih subjekata mora sadržavati podatke o svakom članu zajednice, kako je određeno u ponudbenom listu, uz obveznu naznaku člana zajednice ponuditelja koji je ovlašten za komunikaciju s Naručiteljem.

U zajedničkoj ponudi mora biti navedeno koji će dio ugovora o nabavi (predmet ili količina, vrijednost ili postotni dio) izvršavati pojedini član zajednice ponuditelja.

Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio, osim ako zajednica gospodarskih subjekata ne odredi drugačije, a što će se regulirati prilikom potpisa ugovora o nabavi.

**PODIZVODITELJI**

Ako ponuditelj namjerava dio ugovora o nabavi dati u podugovor jednom ili više podizvoditelja dužan je za podizvoditelja dostaviti Izjavu iz Priloga V. Poziva na dostavu ponuda da se ne nalazi ni u jednom od slučajeva isključenja te popuniti Prilog I.II. Poziva na dostavu ponuda, odnosno u ponudi mora navesti podatke o dijelu ugovora o nabavi koji namjerava dati u podugovor.

Sudjelovanje podizvoditelja ne utječe na odgovornost ponuditelja za izvršenje ugovora o nabavi.

Ako ponuditelj ne dostavi podatke o podizvoditelju/podizvoditeljima, smatra se da će cjelokupni

predmet nabave izvršiti samostalno.

## **7. ROK, NAČIN I UVJETI PLAĆANJA**

Plaćanje će se vršiti sukladno odredbama Ugovora o nabavi sklopljenog s odabranim ponuditeljem na račun ponuditelja ili članova zajednice ponuditelja ako je primjenjivo.

## **8. PREDSTAVKE**

Svaki kandidat ili ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja naručitelja protivno odredbama temeljem Pravila o provedbi postupaka nabava za neobveznike Zakona o javnoj nabavi zbog kojeg je:

* neopravdano isključen iz postupka nabave
* njegova prijava ili ponuda neopravdano odbijena, ili
* evaluacija prijave ili ponude protivna uvjetima i kriterijima Poziva na dostavu ponuda i odredbama navedenog Priloga.

Predstavka se podnosi u pisanom obliku u roku osam (8) dana od dana primitka Odluke o odabiru ili

Odluke o poništenju i obavijesti nadležnom tijelu na adresu:

Zavod za vještačenje, profesionalnu rehabilitaciju i zapošljavanje osoba s invaliditetom

Radnička cesta 1, 10 000 Zagreb

Tel: +385 1 6040 495

Fax: +385 6184 994

E-mail: [info@zosi.hr](mailto:info@zosi.hr)

Preslika predstavke mora se dostaviti i naručitelju poštom na adresu: DI KLANA d.d., Klana 264, 51217 Klana, Republika Hrvatska ili elektroničkom poštom na adresu: [mira@klana.com](mailto:mira@klana.com). Podnositelj mora u predstavci obrazložiti svoje navode. Podnošenje predstavke ne zaustavlja sklapanje Ugovora. Podnositelj predstavke koji je pretrpio štetu zbog povreda ovoga Priloga ima mogućnost naknade štete pred nadležnim sudom prema općim propisima o naknadi štete.

## **10. PRILOZI**

Prilog I – Ponudbeni list

Prilog I.I. Ponudbenom listu – Podaci o članovima zajednice ponuditelja

Prilog I.II. Ponudbenom listu – Podaci o članovima zajednice ponuditelja

Prilog II – Troškovnik i tehničke specifikacije

Prilog III – Izjava ponuditelja

Prilog IV – Popis ugovora